
บทคัดย่อ
ฟังก์ชันผลรวมตัวหารσ(n)=Σdซึ่งนับรวมตัวหารdทั้งหมดของnเป็นรากฐานของแนวคิดจำนวน
สมบูรณ์มาตั้งแต่สมัยยูคลิดโครงงานนี้ตั้งคำถามว่าหากจำกัดการนับรวมเฉพาะตัวหารที่มีสมบัติตาม
เซตเงื่อนไขSโครงสร้างทางคณิตศาสตร์ใดจะปรากฏขึ้นงานนี้นิยามฟังก์ชันσS(n)=Σ_{d|n,d∈S}d และเรียก n ว่า "Sสมบูรณ์" เมื่อ σS(n) = 2n แนวคิดนี้ก่อให้เกิดระบบจำนวนสมบูรณ์เชิงเซต (set-perfect numbers) ที่มีพฤติกรรมหลากหลาย งานนี้ยังสร้างกรอบทฤษฎีรวมผ่านเกณฑ์ภาวะการคูณ (ทฤษฎีบท 2.4) ที่จำแนกประเภทของเซต S ที่ทำให้ σS เป็น multiplicative function และอนุมานสูตรปิดสำหรับเซต S จำนวน 8 แบบ รวมถึงเซตลีอูวีล Sλ = {d : Ω(d) เป็นเลขคู่} ซึ่งเป็นผลงานใหม่ในโครงงานนี้ ผลการศึกษาหลักสามประการ ประการแรก สามารถพิสูจน์ได้ว่า n = 6 เป็น S♭-สมบูรณ์เพียงตัวเดียวโดย
S♭คือเซตตัวหารปลอดกำลังสองบทพิสูจน์อาศัยเพียงการวิเคราะห์จำนวนเฉพาะมากสุดของnและการนับ
กำลังของ 2 เพียงเครื่องมือเดียว ประการที่สอง ขอบเขต <<≈1.645<  2  สำหรับทุก n∈ℕ
ซึ่งได้จากเอกลักษณ์ผลคูณออยเลอร์ แสดงให้เห็นว่าไม่มีจำนวน S□-สมบูรณ์หรือ S□-เฟือแม้แต่ตัวเดียว เชื่อมโยงกับการแก้ปัญหาบาเซิลประการที่สามการมีอยู่ของจำนวนSoddสมบูรณ์สมมูลกับการมีอยู่ของจำนวนสมบูรณ์คี่ ซึ่งยังคงเป็นปัญหาเปิดที่เป็นที่รู้จักในทฤษฎีจำนวน นอกจากนี้โครงงานยังนำเสนอข้อคาดการณ์ใหม่ 5 ข้อที่ตรวจสอบเชิงคำนวณสำหรับ n ≤ 3×10⁶รวมถึงข้อคาดการณ์ว่า n = 6 เป็นจำนวนเดียวที่ σ♭(n) = knสำหรับk≥2และความหนาแน่นเชิงธรรมชาติของS♭เฟือซึ่งประมาณ0.055รูปแบบเชิงคำนวณเหล่านี้ชี้นำสู่แนวทางการพิสูจน์ที่น่าสนใจสำหรับงานวิจัยต่อยอด    ผลงานนี้แสดงให้เห็นว่าการปรับเปลี่ยนเงื่อนไขการนับตัวหารเพียงเล็กน้อยสามารถเปิดประตูสู่โครงสร้างทางทฤษฎีจำนวนที่อุดมสมบูรณ์เชื่อมโยงกับปัญหาเปิดหลายข้อในคณิตศาสตร์ระดับสากลและพิสูจน์ว่าจำนวนสมบูรณ์เชิงเซตในแต่ละรูปแบบมีพฤติกรรมที่แตกต่างกันอย่างมีนัยสำคัญ

